સૂત્રો પ્રમાણે, વાત અહીં સુધી પહોંચી તેના મૂળમાં ગત નવેમ્બરમાં કર્ણાટકના ઉડુપીમાં મળેલી વિહિપની ધર્મસંસદ જવાબદાર છે. સૂત્રોના જણાવ્યા મુજબ એ ધર્મસંસદમાં રામમંદિર નિર્માણ મામલે આરએસએસ વડા મોહન ભાગવત અને ડૉ. તોગડિયા વચ્ચે ઉગ્ર ચર્ચા થઈ હતી. તોગડિયાનો આગ્રહ હતો કે કેન્દ્રમાં ભાજપની પૂર્ણ બહુમતવાળી સરકાર હોવાથી ધર્મ સંસદમાં સરકાર રામમંદિરનું નિર્માણ કરે એવો પ્રસ્તાવ લાવવામાં આવે. તો બીજી તરફ, ભાગવતે આ પ્રસ્તાવમાં સરકારને વચ્ચે ન લાવવા કહ્યંુ હતું. આમ પહેલેથી મોદી સામે પડેલા તોગડિયા હવે ભાગવતની પણ સામે પડ્યા છે.